Anna Glad var datter av generalmajor Christian Glad, kommandant på Akershus festning og hans hustru Marie Christine (født Trosdahl). Hun ble 19. september 1858 gift i Garnisonsmenigheten i Christiania med den finske kunstmaleren Gustav Holmberg. Hun ble enke allerede i 1860, og flyttet tilbake til Christiania sammen med datteren Betzy Holmberg, gift Deis, som ble pianist og komponist.